cyanic-selkie/wikianc huggingface dataset:
Grymyr skole
Skolens første del ble bygget i 1964 etter sammenslåing av to mindre skoler (Vestheim og Leikvoll skoler). Neste store påbygging ble ferdigstilt i 1988, et tilbygg med gymsal og påtenkt svømmebasseng. Bassenget ble imidlertid aldri ferdigstilt. Etter lang tids lokalt arbeid vedtok kommunestyret i Gran på slutten av 2010 at bassengrommet skulle ombygges til auditorium, nytt skolebibliotek samt spinning- og styrkerom. Det nye anlegget ble offisielt åpnet 17. februar 2012.
Portato
Portato (italiensk, preteritum partisipp av portare, «å bære») betyr innen musikken en avrundet, myk form for artikulasjon, og blir i musikknotasjonen oftest markert med prikker under en bue.
Portato er også en bueteknikk for strykeinstrumenter, hvor etterfølgende noter artikuleres på nytt hver for seg selv om alle tonene samtidig spilles på ett strøk.
Grunnkretser i Gjesdal kommune
Grunnkretser i Gjesdal kommune er delområder og grunnkretser som seksjonerer Gjesdal kommune, Rogaland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Fryderyk Jagelliończyk
Fryderyk Jagellionczyk  (født 1468, død 13. mars 1503) var en av Den katolske kirkes kardinaler. Han var sønn av kongen av Polen. Han var den polske kirkes primas.
Han ble kreert til kardinal den 20. september 1493 av pave Alexander VI.
Aleksander I
Aleksander I, Alexander I, eller Alexandar I kan være:
Espumoso
Espumoso er en kommune i delstaten Rio Grande do Sul i sørregionen av Brasil.
Clay County (Minnesota)
Clay County er et fylke i den amerikanske delstaten Minnesota. Det ligger vest i staten og grenser mot Norman County i nord, Becker County i øst, Otter Tail County i sørøst og mot Wilkin County i sør. Det har også grense mot delstaten Nord-Dakota i vest.
Clay Countys totale areal er 2 727 km² hvorav 19 km² er vann. I 2000 hadde fylket 51 229 innbyggere og administrasjonssenteret ligger i byen Moorhead som også er fylkets største by.
Fylket, som opprinnelig het Breckenridge County, har fått sitt navn etter statsmannen Henry Clay og fikk sitt nåværende navn i 1862.
Giuliano Cesarini
Giuliano Cesarini er navnet på flere personer:
(I Don’t Know Why) But I Do
«(I Don't Know Why) But I Do» er en amerikansk rhythm and blues-sang, skrevet av Paul Gayten og Bobby Charles (som Robert Guidry). Clarence «Frogman» Henry har spilt inn sangen. Den ble utgitt på singlen Arco 5378 i 1961.
B-siden på singleutgivelsen var «Just My Baby and Me»
Norske versjoner
Steinar Fjeld har skrevet en norsk tekst og Viggo Sandvik har skrevet en norsk tekst på dialekt. Fjelds versjon bærer tittelen «En sånn som deg». Sandviks versjon heter «Je likte meg i sola».
På film
Sangen ble også fremført i spillefilmen Forrest Gump.
Libanon under Sommer-OL 1960
Libanon under Sommer-OL 1960. Nitten sportsutøvere fra Libanon deltok i seks sporter under Sommer-OL 1960 i Roma. Det var tredje gangen Libanon deltok i et sommer-OL, de boikottet lekene i Melbourne 1956 på grunn av Frankrike og Storbritannias rolle i Suezkrisen. De vant ikke noen medaljer
Estação
Estação er en kommune i delstaten Rio Grande do Sul i sørregionen av Brasil.
Fylkesvei 2160
Fylkesvei 2160 går mellom Gjevaldshaug og Innbygda i Trysil.
Frem til 2019 hadde veien betegnelsen fylkesvei 563 (Hedmark).
Hakkebrett
Hakkebrett er et strengeinstrument med strenger som strekker seg over en trapesoidisk resonansbunn. Instrumentet settes normalt på skrå på et platå foran musikeren, som bruker små mokkere (kalt for hammer) i hver hånd til å slå på strengene.
Tympanon Ţambal
Aleksander
Den russiske varianten av navnet, Александр, transkriberes vanligvis Aleksandr.
Utbredelse
Alexander har vært et vanlig navn i England siden 1200-tallet.
Aleksander er kjent i Norge fra 1300-tallet. I nyere tid har både Aleksander og Alexander vært mest populære som navn på guttebarn på 1980- og 1990-tallet.
På Island har Alexander vært et populært navn siden 1990-årene.
I Tyskland har Alexander vært et populært navn på guttebarn siden 1950-tallet.
Alexander har vært et populært navn i USA siden 1980-årene.
Aleksandr (Александр) er i dag blant de mest brukte navnene i Russland. Aleksandrs er et svært vanlig navn i Latvia. Aléxandros (Αλέξανδρος) er vanlig i Hellas, Alexander er vanlig i Sverige og Alejandro er vanlig i Spania. Alexandre er nokså vanlig i Frankrike og Aleksander i Slovenia.
Aleksander IV
Aleksander IV eller Alexander IV kan være:
Yuji Nakazawa
Yuji Nakazawa (中澤 佑二) (født 25. februar 1978 i Yoshikawa) er en japansk profesjonell fotballspiller som spiller for den japanske fotballklubben Yokohama F. Marinos. Han spiller forsvar, og er også en del av. Nakazawa har spilt for flere andre klubber i sin karriere, blant annet Tokyo Verdy og América Futebol Clube.
Tonedybde
Tonedybde (fargedybde, bitdybde eller pikseldybde) brukes i datagrafikk for å angi det antall bits som representerer fargen på hver piksel i et bilde. Begrepet er også kjent som bits pr piksel (bpp).
Indekserte farger
Ved relativt lav bitdybde svarer den lagra verdien for hver piksel til en indeks av forhåndsdefinerte farger i en fargepalett.
Farger i kanaler
Etter som antall bits øker, vil indekserte farger fra en palett kreve uforholdsmessig stor regnekapasitet. I stedet brukes direkte fargekoding, dvs. at det kodes separat for tre eller flere kanaler i en fargemodell.
Aleksander III
Aleksander III eller Alexander III kan være:
Tonedybde
Farger i kanaler
F.eks. har RGB-modellen en kanal for rødt, en for grønt og en for blått. Med 8-bits tonedybde for hver kanal - til sammen 24 bit - vil en ha til rådighet 256 nyanser av rødt, 256 av grønt og det samme for blått. Det gir til sammen mulighet for 256 × 256 × 256 = 16 777 216 ulike fargenyanser. Da er en svært nær det antall ulike fargenyanser som det menneskelige øyet er i stand til å oppfatte.
Armory Show
Armory Show er en ikke uvanlig foreteelse i USA, der både de forskjellige militære våpengrenene og Nasjonalgarden disponerer arsenaler, lagerplass og større møtelokaler.
Når det snakkes om The Armory Show, refereres til The International Exhibition of Modern Art som ble avholdt i New Yorks 69th Regiment Armory, på Lexington Avenue. Utstillingen åpnet 17. februar 1913 og sto til 15. mars. Denne utstillingen, som inneholdt ca. 1 200 arbeider av over 300 avantgardekunstnere, var det offisielle Amerikas første møte med nyere kunst, representert ved både europeiske og amerikanske kunstnere. Retninger som impresjonisme, fauvisme og kubisme var representert, sammen med forløpere for dadaisme og andre retninger i sin spede start. Blant de utstilte kunstnerne var: Claude Monet, Rodin, van Gogh, Cézanne, Matisse, Picasso, Stuart Davis, George Benjamin Luks, Julian Alden Weir og Vasilij Kandinskij.
Avisene var fulle av anmeldelser og kommentarer, der uttrykk som kvasi, galskap, umoral og anarki var fremtredende, sammen med beskyldninger om at man holdt publikum for narr. Til og med presidenten, Theodore Roosevelt, konstaterte at «dette er ikke kunst».
Hans Sundt Berggraf
Hans Sundt Berggraf (født 26. februar 1874 i Helsingør, død 23. januar 1941) var en dansk-norsk oppfinner. Han kom til Stavanger to år gammel sammen med foreldrene. Ifølge en artikkel i Teknisk Ukeblad i 1904 fant han opp ekkoloddet ved århundreskiftet, flere år før det offisielle patentet ble registrert av Alexander Behm. I 1926 ble han av Fridtjof Nansen anerkjent som ekkoloddets egentlige oppfinner. Før århundreskiftet hadde han skissert prinsippene for fjernsyn, faks og kopimaskin, disse ble ikke realisert. Berggraf leverte mange oppfinnelser til hermetikkindustrien i Stavanger, blant annet automatisk oljepåfyllingsmaskin, roterende båndkniv, og apparat for porsjonering av olje, tomatsaus og lignende. I 1911 laget han også den typen eggekartong som fortsatt brukes. I 1914 tok han patent på snortbryteren, en forløper til den vanlige lysbryteren, denne solgte så godt at han tjente bra på oppfinnelsen. I 1915 søkte han patent på et termostatstyrt strykjern, han hadde store ambisjoner, men det ble lite av.
Armory Show
Ett av verkene som fikk hardest verbal medfart var Marcel Duchamps kubist-futuristiske: ''Kvinne som går ned en trapp nr. 2.'' som fikk en The New York Times-kritiker til å skrive om «eksplosjon i en skifertaksteinsfabrikk», godt fulgt opp av karikaturtegnerne.
Metropolitan Museum of Art kjøpte inn Paul Cézannes Hill of the Poor og signaliserte at noe av denne kunsten ble anerkjent. Blant de yngre kunstnerne var Cézanne allerede en etablert mester. Det betydde mer for dem at Marcel Duchamps bror, med kunstnernavnet Jacques Villon, fikk solgt alle sine kubistiske grafiske arbeider, og siden hadde et svært godt marked i USA.
Utstillingen gikk videre til Chicago og Boston.
Ekko
I 1994 startet The «New» New York Armory Show som per 2001 var blitt til «et svært underholdende samtidskunstarrangement, med sterke kommersielle overtoner» (New York Times-anmeldelse)
Eksterne lenker
1913 Armory Show Armory shows after 1913
Esteio
Esteio er en kommune i delstaten Rio Grande do Sul i sørregionen av Brasil.
Giuliano Cesarini den yngre
Giuliano Cesarini (den yngre) (født 1466, død 1. mai 1510) var en av den katolske kirkes kardinaler.
Han ble kreert til kardinal den 20. september 1493 av pave Alexander VI.
Grunnkretser i Tokke kommune
Grunnkretser i Tokke kommune er delområder og grunnkretser som seksjonerer Tokke kommune, Vestfold og Telemark, for folketellingsformål og lignende. I noen tilfeller sammenfaller dette med kirkesogn, med valgkretser og med nåværende eller tidligere skolekretser.
Sanne skole
Sanne skole er en barneskole i Gran kommune. Skolen ligger på Granavollen, like ved Søsterkirkene.
Skoleåret 2020/21 hadde skolen 105 elever.
Hasetjørna
Hasetjørna (også skrevet Hasseltjernet og Hasetjern, nordsamisk: Gáddeluoppal, kvensk: Kattolampola, russisk: Каттоламполо – Kattolampolo) er en innsjø på grensen mellom Norge og Russland. Den norske delen ligger i Sør-Varanger kommune i Troms og Finnmark. Hasetjørna er en del av hovedvannstrengen i Pasvikelva.
Ippolito d’Este den eldre
Ippolito d'Este  (den eldre) (født 1479 i Ferrara i Italia, død 3. september 1520 i Ferrara) var en av den katolske kirkes kardinaler.
Han var hertug Ercole I og Eleanora av Aragons tredje sønn, og bestemt for den geistlige karriere. Som syvåring ble han «administrator» av Esztergóm i Ungarn, og han ble kreert til kardinal i en alder av 14 år den 20. september 1493 av pave Alexander VI. I en alder av 17 ble han erkebiskop av Milano, og senere akkumulerte han også andre bispeseter.
10. serierunde i Toppserien 2010
10. serierunde i Toppserien 2010 startet den 12. juni. Grunnen til oppholdet fra forrige serierunde (29. mai) er at det er lagt inn en cuprunde lørdag den 5. mai. Kampen Stabæk – Amazon Grimstad ble utsatt til tirsdag 15. juni da Nadderud Stadion var opptatt med Vivil-lekene.
Yasuyuki Konno
Yasuyuki Konno (今野 泰幸) (født 25. januar 1983 i Sendai) er en japansk profesjonell fotballspiller som spiller for den japanske fotballklubben Gamba Osaka. Han spiller forsvar, og er også en del av. Enyeama har spilt for flere andre klubber i sin karriere, blant annet Consadole Sapporo og Tōhoku High School fra Japan.
Han ble tatt ut til Fotball-VM 2010 i Sør-Afrika.
Fingerboard
fingerboard (også kjent som Tech Deck etter dette populære merket) er et miniatyr-skateboard. Det er laget av plast eller tre, med griptape, to trucks og 4 hjul(som vanlige skateboard). Det styres med pekefinger og langfinger. Man kan gjøre de fleste tricks på et fingerboard som på et vanlig skateboard, og de gjøres på akkurat samme måte. Det fås kjøpt både ramper og annet tilbehør.
Det arrangeres fingerboard-konkurranser for både profesjonelle utøvere og for nybegynnere. Fingerboard er størst i Tyskland, hvor store konkurranser som Kassel-ost og Fast fingers finner sted.
Kombinert
Kombinert er en idrettsgren som er en kombinasjon av de nordiske grenene langrenn og skihopping, derfor omtalt som nordic combined på engelsk. Grenen har lange tradisjoner, ikke minst i Norge.
I kombinert er det ulike typer konkurransevarianter: Individuelt (Gundersen), sprint, fellesstart, lagkonkurranse og lagsprint. De viktigste konkurransene arrangeres av FIS.
Kombinert var til 2010-årene den eneste ski-idretten uten kvinnekonkurranser i mesterskap.
Historie
Kombinert oppsto som alle moderne nordiske skisporter i Norge. Holmenkollen spilte en viktig rolle allerede fra 1800-tallet. Det første Holmenkollrennet ble arrangert i 1892 og var et kombinertrenn. Først i 1933 var hopprennet som ble arrangert i Holmenkollen et rent hopprenn. Internasjonal betydning oppnådde kombinert da det kom på programmet i det første olympiske vinterleker i Chamonix 1924, og kombinert har vært på OL-programmet siden. Det var kun individuell start med hopprenn sist som ble arrangert, og Thorleif Haug tok det første gullet foran to landsmenn. I lekene fram til andre verdenskrig tok nordmenn samtlige medaljer.
Inntil OL i 1952 gikk man først 18 km langrenn, deretter var det hopprenn. Langrennstida ble regnet om i poeng, og lagt sammen med poengene fra hoppbakken. Løperen med mest poeng vant. På 1950-tallet ble langrennet forkortet til 15 km. En stor forandring skjedde fra 1985 da den såkalte Gunder-metoden ble tatt i bruk. Den innebærer at poengdifferansen etter hopprennet regnes om til tidsdifferanse som brukes ved langrennet. Vinneren av hopprennet starter først, men den som først krysser mållinjen vinner. Dette gjorde kombinert mer attraktivt for tilskuerne.
Lagkonkurransen ble første gang arrangert som VM-øvelse i 1982, og var med på OL-programmet fra 1988. Den hittil nyeste konkurranseformen er sprint, som ble innført under VM i 1999. Sprint består av ett hopp og 7,5 km langrenn. I OL i Salt Lake City ble sprinten også innført som olympisk øvelse.
Individuelt (Gundersen)
Etter Gunder-metoden blir så poengene etter hopprennet gjort om til tidsdifferanse, slik at 15 poeng i hoppbakken tilsvarer ett minutt i løypa (dvs. 1 poeng = 4 sekunder). Langrennet foregår som en jaktstart, der lederen etter hopprennet starter først, og førstemann i mål vinner. Er det store tidsdifferanser brukes bølgestart, der de siste løpere sendes ut i puljer, og deres endelige plassering regnes ut etter målpassering.
Siden verdenscup-sesongen 2006/07 er det bare de 35 beste etter første omgang i hoppbakken som får hoppe andreomgangen. Dette skal spare tid og gjøre konkurransen mer interessant for tilskuerne.
Sprint
Sprintkonkurransen er en forenkling av den individuelle. Det er bare ett hopp, og langrennet er kun 7,5 km. 15 poeng differanse i hoppbakken tilsvarer ett minutt i løypa, og førstemann i mål vinner. (Betegnelsen «Gundersen» brukes ofte internasjonalt om den klassiske øvelsen, men man bruker Gunder-metoden som utregning også på sprinten.)
En variant av sprinten har hurricane-start. Her starter løperne i en spiralform, og poengene fra hoppbakken regnes om til meter, ikke tid. Vinneren av hopprennet starter ytterst, og 30 poeng tilsvarer 360 meter. Alle starter samtidig, men kun vinneren av hopprennet går eksakt 7,5 km. På grunn av plassbegrensninger kan dette bare arrangeres på store skistadioner, og går derfor sjelden.
I sesongen 2006/2007 ble det også innført kompaktsprint. Denne foregår enten som en vanlig sprint eller med hurricane-start, men pausen mellom siste hopper og langrennstarten er bare 20-30 minutter.
Fellesstart
Fellesstarten er en relativt ny øvelse, og er ikke med på det olympiske programmet, men står på VM-programmet i 2009. Her foregår langrennsøvelsen først (10 km), og alle starter samtidig. Løpstiden blir deretter regnet om til poeng. Det kan også legges inn bonussprinter underveis, der man får bonuspoeng i form av meter i hoppbakken. Den som vinner langrennet får 120 poeng, og de resterende løperne får 20 poeng fratrekk for hvert minutt de er bak. Deretter er det hopprenn med to omganger for de 30 beste fra langrennet. I motsetning til i de andre konkurransene gis det ikke vanlige stilkarakterer, men fratrekk for manglende telemarksnedslag (4 poeng i normalbakke, 4,8 poeng i storbakke) og for fall (10 poeng i normalbakke, 10,8 poeng i storbakke). Vinneren er den som har mest poeng totalt. Det hender også at fellesstart arrangeres som erstatning for andre typer konkurranser om været eller andre forhold tilsier at hopprennet må utsettes.
Gundersen
I lagkonkurransen deltar det i mesterskap 4 løpere (fra VM i 1995), mens det i verdenscupen bare er 3 løpere. Hver løper foretar ett hopp, og poengene summeres og regnes om etter Gunder-metoden til langrennstid, der 60 poeng tilsvarer ett minutt i løypa. Fram til VM i 2005 i Oberstdorf tilsvarte ett poeng 1,5 sekund. Langrennet arrangeres som en stafett der hver etappe er på 5 km, og lagene starter etter hverandre i henhold til tidsdifferansen. Første laget i mål vinner.
Nordre Kornsjø
Nordre Kornsjø (svensk: Norra Kornsjön) er en innsjø som ligger på grensen mellom Norge og Sverige. Den norske delen ligger i Halden kommune i Viken. Den svenske delen er delt mellom kommunene Dals-Ed og Tanum i Västra Götalands län. Innsjøen har et areal på 6,01 km², hvorav 4,34 km² ligger i Norge.
Kombinert
Lagsprint
I verdenscupen ble lagsprint først arrangert i 2006/07-sesongen.
Nordre Kornsjø
Sjøen er også kjent for godt gjeddefiske.
Kombinert
Olympiske leker
Kombinert har vært på det olympiske programmet siden OL i 1924 i Chamonix. Til å begynne med var bare den individuelle øvelsen med. I OL i 1988 ble lagkonkurransen innført. Under OL i 2002 i Salt Lake City ble sprint innført som en tredje konkurranse.
Nordre Kornsjø
En turistbåt, DS «Prøven» (II), trafikkerer i sommersesongen Nordre Kornsjø, med start ved grenseovergangen fra Fv101 ved Kornsjø.
Kombinert
Resultater
Til å begynne med var de internasjonale konkurransene i kombinert dominert av nordmenn. Ved de første fire olympiske vinterleker fikk Norge alle medaljene. Johan Grøttumsbråten forsvarte tittelen i OL i 1932. Nordmennenes dominans ble på begynnelsen av 1960-tallet mindre. Med Georg Thomas olympiaseier under lekene i 1960 kunne de tyske kombinertløperne også under de følgende lekene feire store suksesser. Særlig utmerket Ulrich Wehling seg med å vinne OL-gull i 1972, 1976 og 1980. Under de følgende olympiske leker klarte ingen andre nasjoner sette sitt stempel på kombinert. I 1992 tok franskmennene Fabrice Guy og Sylvain Guillaume er uventet dobbeltseier på hjemmebane.
Etter to norske seire ved Fred Børre Lundberg og Bjarte Engen Vik ble de olympiske leker i dominert av en mann: Samppa Lajunen. Han vant både individuelt og på sprinten, og var med på laget som vant lagkonkurransen. Med til sammen tre gull og to sølv er han foran Ulrich Wehling, som konkurrerte før sprint- og lagkonkurransen ble innført, den mest suksessrike kombinertløper i OL-sammenheng. Under OL i 2006 vant Georg Hettich Tysklands første individuelle gull på 26 år.
Medaljefordeling
1: inkl. Det samlede tyske laget (1956–1964), Vest-Tyskland (1968–1988) og  DDR (1968–1988)
2: inkl. Sovjetunionen (1956–1988)
Verdensmesterskapet
Verdensmestre i kombinert kåres under Ski-VM. Som OL ble Ski-VM dominert av nordmennene fram til andre verdenskrig. Johan Grøttumsbråten, Hans Vinjarengen og Oddbjørn Hagen vant alle to verdensmesterskap hver. Også etter andre verdenskrig gikk de fleste medaljene til Skandinavia. Fra 1966 var Tyskland dominerende nasjon, mens Norge hadde minst en medalje i hvert av de ti mesterskapene fra 1982 til 2001, og vant syv av dem. Under VM i 1999 vant Bjarte Engen Vik både individuelt og den nye sprintkonkurransen. I alt har han fem gull og tre sølv, og er den mestvinnende i kombinert under skiverdensmesterskapene. I VM i 2007 ble Ronny Ackermann den første kombinertløper som ble verdensmester tre ganger på rad.
Verdenscupen i kombinert
Verdenscupen i kombinert ble innført i 1983/84-sesongen for menn og i 2020/21-sesongen for kvinner, og er en serie konkurranser som årlig arrangeres fra november til mars. Rennene arrangeres av FIS. I tillegg var det fra sesongen 2000/01 til sesongen 2007/08 også en egen sprintverdenscup der kun sprintrennene telte med.
Den mestvinnende kombinertutøver siden verdenscupen ble innført i sesongen 1983/84 er tyskeren Eric Frenzel med fem seire på rad. Deretter følger finnen Hannu Manninen og nordmannen Jarl Magnus Riiber med fire sammenlagtseire på rad og japaneren Kenji Ogiwara og franskmannen Jason Lamy-Chappuis med tre seire på rad. Østerrikeren Klaus Sulzenbacher, nordmannen Bjarte Engen Vik, finnen Samppa Lajunen og tyskeren Ronny Ackermann har to sammenlagtseire hver. Sprintverdenscupen ble, bortsett fra 2006/07-sesongen da franskmannen Jason Lamy-Chappuis vant, også vunnet av vinneren av verdenscupen totalt.
I antall verdenscupseire (pr. 2019) er finnen Hannu Manninen mestvinnende med 48 seire foran Eric Frenzel (43), Ronny Ackermann (28) og Bjarte Engen Vik og Jason Lamy-Chappuis (begge 26).
Fra sesongen 2017/18 ble det arrangert kontinentalcup for kvinner, og fra sesongen 2020/21 arrangeres verdenscup i kombinert for kvinner.
GSG 9
GSG 9 der Bundespolizei er en tysk antiterrorstyrke underlagt det tyske føderale politiet. Den anses som en av de beste antiterrorstyrkene i verden, og har særlig stor erfaring i å bekjempe venstreekstrem terrorisme (se RAF).
GSG 9 ble dannet etter mønster fra det britiske SAS etter Münchenmassakren i 1972, som følge av politiets dårlige håndtering av denne situasjonen. GSG 9 spilte en viktig rolle i terrorbekjempelse under «den tyske høsten» i 1977. Under kapringen av Landshut ble GSG 9 satt inn for å befri flyet i Mogadishu, noe gruppen lyktes med uten at gisler mistet livet. Mange andre antiterrorenheter er organisert med GSG 9 som forbilde.
GSG 9 stod opprinnelig for Grenzschutzgruppe 9, og GSG 9 var organisert som en gruppe i Bundesgrenzschutz. Etter at Bundesgrenzschutz ble omdannet til Bundespolizei i 2005 beholdt gruppen navnet GSG 9, med tillegget «der Bundespolizei», men navnet GSG9 brukes nå bare i initialform og står ikke offisielt for noe.
Norman County
Norman County er et fylke i den amerikanske delstaten Minnesota. Det ligger vest i staten og grenser mot Polk County i nord, Mahnomen County i øst, Becker County i sørøst og mot Clay County i sør. Det har også grense mot delstaten Nord-Dakota i vest der elven Red River utgjør en naturlig grense.
Norman Countys totale areal er 2 270 km² hvorav 1 km² er vann. I 2000 hadde fylket 7 442 innbyggere og administrasjonssenteret ligger i byen Ada som også er fylkets største by.
Fylket har fått sitt navn etter nybyggerne som kom fra Norge.
Alexandre Pétion
Anne Alexandre Sabès, kalt Pétion (2. april 1770-29. mars 1818; haitisk kreol også Aleksann Petyon) var en haitisk politiker som tjente som Republikken Haïtis president fra 1806 til sin død, men hadde bare kontrollen over den sørlige delen av landet, da Henri I hadde opprettet Kongedømmet Haiti i nord. Han blir regnet som en av Haïtis landsfedre, sammen med Toussaint-Louverture, Jean-Jacques Dessalines og hans rival Henri Christophe.
Tidlig liv
Pétion ble født i Port-au-Prince som sønn av en svart haitisk mor og en hvit fransk far. Som andre gens de couleur libres ("frie farvede") med velstående fedre ble han sendt til Frankrike i 1788 for å studere ved militærakademiet i Paris. På Saint-Domingue ble mange gens de couleur, som ofte ble satt fri av fedrene, regnet som en tredje kaste som sto mellom de hvite og de svarte slavene opprinnelig fra Afrika. Selv om de bare hadde begrensede politiske rettigheter, ble mange av disse utdannede og rike landeiere, som ble mislikt av peitis blancsene ("små hvite"), som var mindre handelsmenn. Før slaveopprøret i 1791 ledet disse et opprør for å få stemmerett og andre politiske rettigheter som de mente de hadde krav på som franske borgere etter den franske revolusjon. På dette tidspunktet fantes det ingen utbredt støtte blant dem for politiske rettigheter for slaver og svarte.
Den haitiske revolusjon
Pétion vendte tilbake til Saint-Domingue som en ung mann for å delta i utkastelsen av britene fra øya i 1798-9. Her hadde det lenge vært klassespenninger mellom gens de couleurene og svarte slaver og frie svarte, og slavene var ti ganger så mange som de hvite og gens de couleurene til sammen. I løpet av årene med krigføring mellom plantasjeeiere eller grands blancs, spanjoler, briter og franskmenn ble spenningen mellom kastene stadig større i kampen for makt og politiske allianser.
Da det oppsto spenninger mellom svarte og farvede, støttet Pétion ofte de farvede. I juni 1799 allierte han seg med general André Rigaud og Jean Pierre Boyer mot Toussaint L'Ouverture i det mislykkede opprøret som har blitt kjent som knivkrigen (Guerre des Couteaux) sør på Haïti. I november hadde opprørerne blitt presset tilbake til den strategisk plasserte sørlige havnebyen Jacmel, og forsvaret av byen ble ledet av Pétion. I mars 1800 ble byen inntatt, og dette ble den effektive slutten på knivkrigen. Pétion og de andre farvede lederne gikk så i eksil i Frankrike.
I februar 1800 ankom den franske generalen Charles Leclerc, Napoléon Is svoger, med flere titalls krigsskip og 60.000 menn Haïti for å forsøke å gjenopprette fransk kontroll over øya. Sammen med ham var de farvede generalene Boyer, Rigaud og Pétion.
Etter at franskmennene hadde deportert Toussaint-Louverture og kampen igjen hadde startet, støttet Pétion de haitiske opprørerne, etter å ha deltatt på en hemmelig konferanse i Arcahaie, hvor Pétion hadde støttet Jean-Jacuqes Dessalines, generalen som hadde inntatt Jacmel. 17. oktober 1803 inntok opprørerne Port-au-Prince, 18. november ble restene av Leclercs ekspedisjonsstyrke knust i slaget ved Vertières og 1. januar 1804 erklærte Dessalines Saint-Domingue uavhengig under navnet Haïti. 6. oktober samme år erklærte Dessalines seg som hersker på livstid, og ble kronet til keiser.
Etter revolusjonen
Etter at Dessalines ble myrdet 17. oktober 1806, ønsket Pétion, som støttet drapet, å innføre et liberale demokrati, men møtte motstand fra Henri Christophe, som ønsket et autoritært styre. Christophe ble valgt til president, men mente at han i denne stillingen ikke hadde nok makt, siden Pétion ikke ville dele makt med ham. På nytt ble landet delt mellom deres tilhengere, og spenningen mellom svarte og farvede blusset opp på ny.
Etter den uavgjorte striden mellom dem hadde pågått fram til 1810, ble det inngått en fredsavtale, og landet ble delt i to. Nord å Haïti, som hadde vært den tradisjonelle høyborgen til de radikale svarte, opprettet Christophe Kongedømmet Haiti med seg selv som konge, mens i sør, hvor gens de couleurene hadde innflytelse, ble Pétion i 1806 valgt til president.
Selv om han i utgangspunktet støttet demokratiet, syntes Pétion at begrensningene senatet påla ham var slitsomme, og opphevet forsamlingen i 1818. I 1816 hadde han utnevnt seg til president på livstid siden han fryktet et at den politiske makten skulle bli for liten, selv om dette stred med hans tidligere prinsipper.
Pétion konfiskerte kommersielle plantasjer fra de rike jordeierne, og landområdene ble utdelt til hans støttespillere og til bøndene, som ga ham kallenavnet Papa Bon-Cœur ("godhjertet far"). Uheldigvis førte omfordelingen av land og omleggingen av landbruket til at eksportindustrien ble betydelig mindre. Mesteparten av befolkningen ble nå selvforsynte bønder på heltid, og derfor gikk det sterkt nedover med eksporten og statsinntektene.
Siden han trodde utdanning var viktig, opprettet Pétion Lycée Pétion i Port-au-Prince. Pétions idealer om frihet og demokrati i verden, spesielt for slaver, var sterke, og han støttet ofte de undertrykte. I 1815 tillot han at den venezuelanske frigjøringslederen Simón Bolívar flyktet til Haïti, og støttet ham materielt og med infanteri. Denne hjelpen spilte en avgjørende rolle i Bolívars suksess i kampen for å frigjøre landene som kom til å utgjøre Gran Colombia.
I 1818 døde Pétion av gulfeber, og ble etterfulgt av sin protesjé Jean Pierre Boyer.
Schweizer TG-7A
Schweizer TG-7A er et amerikansk motorisert glidefly for trening av piloter til det amerikanske flyvåpenet.
TG-7A er et lavvinget monoplansom ble utviklet ved å kombinere vinger og bakkropp fra to tidligere seilfly med motorkassen fra en Piper PA-38 Tomahawk. Prototypen fløy første gang 21. september 1982, og de første flyene ble levert flyvåpenet i 1984.
1. serierunde i Toppserien 2011
1. serierunde i Toppserien 2011 skulle i sin helhet bli spilt lørdag 2. april, men tre av kampene ble utsatt på grunn av kvalifisering til J19-EM.
Yohann Diniz
Yohan Diniz (født 1. januar 1978 i Épernay) er en fransk kappgjenger.
Diniz vant gull på 50 km under EM 2006 i Göteborg. I VM 2007 i Osaka tok han sølv på samme distanse. Han vant også 50 km under EM 2010 i Barcelona og EM 2014 i Zürich, det siste på verdensrekordtiden 3.32.33. Under VM 2017 i London ble han for første gang verdensmester på 50 km, i en alder av 39 år.
Raven-Symoné
Raven-Symoné Christina Pearman (født 10. desember 1985 i Atlanta i Georgia) er en amerikansk skuespiller og artist kjent under navnet Raven-Symoné eller bare Raven. Hun er best kjent for sitt eget show på Disney Channel, That's so Raven.
Estrela
Estrela er en kommune i delstaten Rio Grande do Sul i sørregionen av Brasil.
John Morton (kardinal)
John Morton (født rundt 1420 i Dorsetshire i England, død 15. september 1500 i Knowle i Kent) var en av Den katolske kirkes kardinaler. Han var erkebiskop av Canterbury i England fra 1486. Før det hadde han blant annet vært biskop av Ely. Han ble kreert til kardinal den 20. september 1493 av pave Alexander VI.
Det anses sannsynlig at han var den egentlige bakmann for History of Richard III, et verk som vanligvis tilskrives Thomas More som hadde vært pasje i hans hushold og var den som oversatte verket til engelsk.
Erkebiskop av Canterbury
Morton ble erkebiskop av Canterbury i 1486 etter å ha vært biskop av Ely. Han var en uforsonlig motstander av Rikard III og anses som den fremste kilden til Tudorpropagandaen mot den forutgående kongen, deriblant historiene om at Rikard skulle ha myrdet brorsønnene prinsene i Tower, broren George, hertug av Clarence, ektemakens første mann Edvard av Westminster, Henrik VI, William Hastings og at han skulle ha tvunget Anne Neville til å gifte seg med ham og planlagt å gifte seg med sin brordatter Elizabeth av York (innen Anne Nevilles død, og kanskje også at han skulle ha myrdet henne for å muliggjøre dette), anklaget sin mor for ekteskapsbrudd og anklaget Jane Shore og Elizabeth Woodville for hekseri, samt om at Rikard selv skulle ha vært illegitim.
Alle dessa historier forekommer for første gangen i hans pasje Thomas Mores The History of King Richard III som ble basert på Mortons redegjørelse (selv om historikerne er uenige om More omskrev det eller om han kopierte Mortons håndskrift, de fleste heller mot at stilen er Mores) eller fra noen som hadde hørt det fra Morton.
John Morton huskes for Mortons gaffel (hvis to spett - resonnementer - var at de som tidligere hadde betalt lite i skatt kunne derfor betale mer, og de som hadde betalt meget kunne åpenbart ha råd til å betale enda mer) som var en metode for å få adelen til å betale de økte skattene.
Kardinal
I 1493 ble han kreert til kardinalprest med tittel til kirken St. Anastasia i Rome av pave Alexander VI.
Episkopalgenealogi
Hans episkopalgenealogi er:
Fylkesvei 2174
Fylkesvei 2174 går mellom Eltdalen og Østre Eltå bru i Trysil kommune.
Frem til 2019 hadde veien betegnelsen fylkesvei 577 (Hedmark).
Cepora
Levevis
Artene finnes gjerne på relativt tørre steder, som buskmark og savanne. Larvene lever på planter i kapersfamilien (Capparidaceae). Hannene kommer gjerne ned til bakken for å drikke mineralrikt vann og tiltrekkes også til gjødsel og urin.
Manchester terrier
Manchester terrier er en mellomstor terrier som oppsto i England på begynnelsen av 1800-tallet. Rasen er antatt til å være et resultat av krysninger mellom, den nå utdødde, black and tan terrier, whippet og andre lokale terriere.
Denne slanke, velbygde hunden nådde toppen av popularitetskurven for ca. 100 år siden, da den var kjent som «den engelske gentlemans terrier». Den ble eksportert til Nord-Amerika og til Tyskland, der den bl.a satte spor etter seg som en av krysningene til dobermannrasen. Nedgangen for rasens populæritet begynte trolig da rottekamper ikke var på moten mer. Forbudet mot ørekupering reduserte populariteten ytterligere, og det tok oppdretterne en tids arbeid før de fikk skapt de V-formede, hengende ørene. Manchester terrieren har ikke lenger et heftig temperament, den benevnes som en av de mildeste terrierne (men er fortsatt en terrier) og er en fin, livlig og robust selskapshund. Den har små, V-formede ører med vipp forover. Den har jevnt kileformet, smalt hode. Små, mandelformede, mørke og gnistrende øyne. Kort kropp, godt hvelvede ribben, overlinjen svakt buet. Den har tykk, glatt og blank pels, hard å ta på. Den har rette, lange forben som står godt under hunden. Små, hvelvede poter. Manchester Terrier er en svært krevende hund å trene.
Cepora
Utbredelse
Slekten er utbredt fra Sri Lanka og det sørlige India i vest til Australia (New South Wales) i øst.
Manchester terrier
Denne hunden passer til å bo i byen og egner seg for varmt, solfylt klima. Rasen trenger minimalt med pelsstell. Kan være problematisk overfor andre, men er en god vakthund.
Cepora
Systematisk inndeling
Slektskapsforholdene mellom hvitvingenes delgrupper og slekter kan være avklart i ulik grad. Derfor kan endringer skje.
Ráisjávri
Ráisjávri er en innsjø i Nordreisa kommune i Troms og Finnmark. Innsjøen er utspring for Reisaelva, som renner ut i vest.
Dionysios
Dionysios (gr. Διονύσιος, kortform Dionysis, Διονύσης) er et gresk navn. Det er dannet fra gudenavnet Dionysos og dets latiniserte form er Dionysius.
Dette navnet eller ordet kan vise til:
Grunnkretser i Jølster kommune
Grunnkretser i Jølster kommune er delområder og grunnkretser som seksjonerer Jølster kommune, Sogn og Fjordane, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Yaqub Beg
Yaqub beg Muhammad Badaulet (usbekisk: Муҳаммад Яқуб Бек; født 1820 i Tasjkent, død 30. mai 1877 i Pskent, Kashgaria), også kjent som Yakub, Yakoob eller Ya`qūb Beg (på engelsk), Yakub-bek (russisk eller ved det kinesiske navnet Abugo (hanzi: 阿古柏), samt flere navnevarianter, var en usbekisk eventyrer som ble Kashgar-kongerikets hersker.
Biografi
Yaqub Beg ble født i Pskent i Kokand-khanatet, i dag kjent som Piskent i Tasjkent-regionen i Usbekistan. Han steg raskt på rangstigen i tjeneste for Kokand-khanatet, og i 1847 kommanderte han fortet ved Ak-Mechet til det ble inntatt av den russiske hæren under general Vasilij Aleksejevitsj Perovskij i 1853. Etter fortet hadde blitt inntatt flyktet han til Bukhara-khanatet.
I 1865 hadde Yaqub blitt øverstkommanderende for Kokands hær. Han inntok Kashgar og Yarkand fra kineserne ved å benytte anledningen til å angripe når Kina forøkte å slå ned det muslimske dunganopprøret. I 1867 hadde han fått kontrollen over mesteparten av Østturkestan, inkludert Khotan, Aksu og Kucha, og han gjorde seg selv til hersker over Kashgaria med Kashgar som hovedstad.
Deretter kvittet han seg med sin tidligere mester, naqshbandi shaykh Buzurg Khan, Jahangir Khojas eneste overlenvende sønn, i 1867, og erklærte seg for amir. I et par år var han Kokand-khanens vasall, men han erklærte seg så selvstendig.
Yaqub Beg styrkte under det store spillets klimaks, da de russiske, madsjuiske og britiske imperiene konkurrerte om kontrollen over Sentral-Asia. Kashgaria strakte seg fra hovedstaden Kashgar i Sørvest-Xinjiang til Ürümqi, Turfan og Hami i det sentrale og østlige XInjiang, og strakte seg dermed over ett tusen kilometer nordøstover, og inkluderte mesteparten av det som på den tiden var kjent som Østturkstan.
Yaqub Beg var ikke spesielt populær blant sine undersåtter, og påtvang dem høye skatter og styrkte tyrannisk over dem. Det er ukjent hvordan Yaqub ble drept; noen mener han ble drept i kamper med kineserne, andre at han begikk selvmord eller hadde slag. Historikeren Musa Sayrami hevdet at han ble forgiftet 30. mai 1877 i Korla av den tidligere lokale herskeren (hakimen) Niyaz Hakim Bek, etter sistnevnte hadde sammensverget seg med kinesiske styrker i Dzungaria. En kilde hevder av graven hans ble rasert av kinesiske soldater i 1878.
Kashgaria falt sammen kort tid etter Yaqubs død, og Kashgar ble gjenerobret av Qing-dynastiet og ble senere en den av Folkerepublikken Kina.
Aoa
Aoa affinis er en dagsommerfugl i gruppen hvitvinger. Denne arten lever helt sørøst i Asia.
Utseende
En middelsstor (vingespenn ca. 60 millimeter), mørk sommerfugl med avrundede vinger. Oversiden er mørkbrun med et bredt, kremhvitt bånd som går over begge vingepar, men smalner inn i endene. På undersiden er hele vingenes indre halvdel hvit, gulaktig innerst.
Utbredelse
Arten finnes bare på Sulawesi.
Systematisk inndeling
Slektskapsforholdene mellom hvitvingenes delgrupper og slekter kan være avklart i ulik grad. Derfor kan endringer skje.
Gjøljavatnet
Gjøljavatnet (også kalt Store Gjølgavatnet) er en innsjø i Ørland kommune i Trøndelag. Den er regulert som magasin for Teksdal kraftverk og er skilt fra Teksdalsvatnet med en dam bygd i 1951.
Idrett og kulturhistorie
Triatlon Gjølgavatnet er et arrangement som går årlig i juli måned. På nordsiden av vannet finnes dyremalerier fra steinalderen.
Krigshistorie fra annen verdenskrig
Tysbotn ved Gjølgavatnet var et gårdsbruk som ble drevet av Lina (Dorthea Nikoline Johansdatter Fiksdal) og Jørgen Tysbotn født 1. februar 1889. Jørgen Tysbotn står sentralt i Fosen-historien som en av grensevaktene på Fosen under unionsoppløsningen av Sverige i 1905. Senere under den annen verdenskrig ble han en sentral rolle for motstandsbevegelsen på Fosenhalvøya. Blant mange andre drev han motstandsarbeid på denne avsideliggende gården. Ett av våpenlagrene til Milorg på Fosen var stasjonert her på gården ved «våpenhytta». Pga tyskernes oppdagelse og arrestasjonen under Operasjon Oleander via en angiver ble Jørgen Tysbotn sendt til Grini fangeleir til freden kom. Jørgen ble preget resten av livet av mishandlingen han ble utsatt for under fangenskap. Jørgen døde 28. februar 1955.
Adkomst
Grandalsosen rasteplass langs fylkesvei 710 ligger ved sørsiden av Gjølgavatnet.
Estrela Velha
Estrela Velha er en kommune i delstaten Rio Grande do Sul i sørregionen av Brasil.
Mistreated
«Mistreated» er en sang av det engelske hard rock-bandet Deep Purple, innspilt i november 1973 og utgitt i februar 1974 på bandets album Burn. Sangen er skrevet av David Coverdale og Ritchie Blackmore.
Universitetet i Franeker
Universitetet i Franeker (Universiteit van Franeker) var et universitet i Franeker i Friesland i dagens Nederland, som eksisterte fra 1585 til 1811. Universitetet ble opprinnelig grunnlagt for å utdanne kalvinistiske prester. På 1600-tallet var universitetet høyt ansett i hele Europa og mange utlendinger kom dit for å studere. Bl.a. studerte en rekke nordmenn der på 1600-tallet. Fra omkring 1700 gikk det nedover med universitetet, og det ble oppløst av Napoleon i 1811 sammen med Universitetet i Harderwijk.
Mistreated
Struktur
Sangen starter med sangens hovedtema spilt av Blackmore på elektrisk gitar, med en taktfast basstromme som eneste akkompangement. Resten av instrumentene kommer inn ved starten av første vers. Rytmen er en tung blues, og hvert vers etterfølges av en kort og klagende gitarsolo.
Universitetet i Franeker
Universitetet i Franeker var det nest eldste universitetet i Nederlandene, etter Universitetet i Leiden. Universitetet hadde fakulteter for teologi, jus, medisin, filosofi, matematikk og fysikk.
Mistreated
Struktur
På slutten av sangen økes tempoet, og over en forrykende gitarsolo «synger» Coverdale og Glenn Hughes som et slags «gråtekor». Dette bygges opp til et crescendo, hvorpå sangen brått og kort er tilbake til den tunge bluesrytmen og siste verselinje fremføres med sår og sukkende stemme. Teksten handler om en mann som føler seg misbrukt av en kvinne.
Under innøvninger av sangen var Ritchie Blackmore ikke helt fornøyd med Coverdales sang, og mente at han måtte opp en oktav fra sin normale sangstemme. Dette for at sangen skulle få den sårheten teksten «krevde». Coverdale gjorde som han fikk beskjed om, og resultatet var at han på slutten av sangen ble meget sår på stemmebåndet. Men effekten med den såre og sukkende avslutningen gjør at man nesten kan føle hvor såret personen i teksten er blitt.
Konsertfremføringer
«Mistreated» ble spilt under nærmest samtlige konserter i perioden fra 1974 til 1975. Den ble tatt av setlisten og ble aldri spilt under konsertene med Tommy Bolin i 1975 og 1976 og har heller aldri blitt spilt av bandet hverken etter at det ble oppløst i 1976 eller etter gjenforeningen i 1984. Derimot har Ritchie Blackmores band Rainbow og David Coverdales band Whitesnake spilt sangen under sine respektive konserter på slutten av 1970-tallet og begynnelsen av 1980-tallet.
Utvalg av konsertalbum der «Mistreated» finnes:
Personell
På originalinnspillingen fra 1974 medvirker:
Alternative versjoner
På 30 års-jubileumsutgivelsen av albumet Burn finnes en remixet versjon av sangen («Mistreated 2004 Remix»). Denne versjonen er ikke vesentlig forskjellig fra den originale miksen, men er tre sekunder lengre.
Botn (Rissa)
Botn (også kalt Rissa-Botn og Botnen) er en innsjø i Indre Fosen kommune i Trøndelag. Den ligger like over havnivå og er påvirket av tidevannet, og er således en poll (innestengt innlandsfjord). Den er tilknyttet indre del av Sundsbukta i Trondheimsfjorden gjennom Straumen.
Geografi
Rissabotn antas å være en dødisgrop (hull etter nedsmeltet bre-rest) som ligger inntil hamrene på Berg i øst og er adskilt fra Trondheimsfjorden med en mange hundre meter bred morene.
Bunnen består av grus og sand på strømrike grunner, mest leirbunn og råttent mudder på dypere vann. Slakt skrånende, brattere under berget i øst. Mange poller har bratte terskler/indre groper som hindrer strømmen i å grave seg ned i dypvannet. Botnens slake bunn slipper mye av strømmen nedover, slik at størrelsen på vannutskiftingen og inntaket av ufortynnet sjøvann produserer en levelig sone med gradvis(e) overgang(er) til isolert bunnvann. Mudderbunnen på dypere vann var dårlig lenge før Straumen grodde igjen og forurensningen tok til (dokumentert i 1891).
Vannkvaliteten er god på de øverste 4-7 meter, akseptabel (for fisk) ned inntil 12 meter i midtre del, biologisk ubrukelig, men nøytral ca. 15-25 meter, råtten/giftig under 35 meter og i mudderet. Sjøvannsimporten ser ut til å fungere dårligst i stille vintervær ; oksygeninnholdet faller (til 0 på 10 meter) mellom desember og mars. Dette er høyst unormalt og skyldes at ufortynnet fjordvann ikke slipper inn. Sjøvannsimporten ser ut til å være best høst (august-oktober) og vår (april-mai). Mulige årsaker kan være lokal flom, hyppigere vinddrevet eksport av oppsamlet/resirkulert brakkvann på utsiden og større springflo ved jevndøgn. Algeoppblomstringer i det innestengte vannet frigjør mye oksygen de øverste 7 m i mai, juni og juli. Årstidsutviklingen stykkes opp til springflo-utskiftinger fordi terskelnivået (laveste dybde i Straumen) bare slipper inn den øvre (tredje)del av tidevannet.
Rissastraumen
Den 2 kilometer lange og smale forbindelsen til fjorden var på 60-tallet kjent for frodig tarevekst, og var før krigen farbar med fraktebåt og en viden kjent kilde til storvokste agnskjell for line- og sjarkfiskerne. Skjellskrapingen opphørte etter krigen og bunnen i Straumen ble overgrodd med blåskjellbanker så terskelnivået (grunneste parti i innløpet) steg med minst 1 meter (til +0,8 moh. effektivt), med tilsvarende følger for vannutskiftingen og middelvannstanden. I 1981 var terskelen tørrlagt og Botn var uten tidevann fra 26. februar til 3. mars (laveste nippflo 0,25 moh. (midlere havnivå var da senket 20 cm av høytrykk).
Det høye terskelnivået stenger for størstedelen av tidevannsbølgen, så størrelse og rekkevidde på mottatt tidevann varierer voldsomt (med spring-/nippflo).
Straumen er vernet som Strømmen dyrefredningsområde.
Rissaraset
Våren 1978 gikk et større leirras ut i Botn. Flere gårder ble ødelagt. En 3 meter høy tsunami skapte en del ødeleggelser på andre siden av sjøen.
Fiske
Fra historisk tid og frem til 70-tallet hadde Botn et ganske rikt fiske i de øvre 15 meter. Fra ca. 1965 økte lokale utslipp drastisk på fiskens bekostning og utover 70-tallet måtte også vinterfisket med garn oppgis, og Botn ble rammet av bunnvannsforgiftning på senvintrene (spesielt mars 1977). Om somrene ble overflaten og strandsonen overgrodd med alger og mistet sin rekreasjonsverdi.
Tiltak
Utpå 80-tallet startet kommunen å sanere utslipp og redusere gjødslende avrenning til nedbørfeltet. Dessverre munner kommunens hovedkloakkutløp ut ved Uddu innerst i Sundsbukta (nær utløpet til Strømmen), og vil derfor påvirke vannet som sirkulerer med Botn. Fra 1992 brukes et bobleanlegg på 30 meters dyp for å tilføre oksygen og omfordele mer av vannutskiftningen til dypere vann. Det er også utført skjellskraping i Strømmen på privat basis. I dag anses Botnen for å være i brukbar stand, men den har store og uhåndterlige begrensninger i sin vannutveksling med indre Sundsbukta; tidevannsstrømmene i Trondheimsfjorden får ikke skiftet ut vannet der, så det samles opp brakkvann fra Botn og Skauga til overflatelaget blir tatt av vinden.
Aktiviteter
Botn brukes til fritidsfiske, fugleobservasjoner, "innlands"vannsport. Tursti er på gang. Om vinteren er den islagt og kan brukes av seilskøyter og småfly.
Lignende tilfeller
Lignende tilfeller er Koet i Lysøysund på Bjugn, Indre Borgenfjord mellom Inderøy og Sparbu, Levangerbotn, Nordåsvannet utenfor Bergen, Indre- & Ytrekilen i Langenes på Søgne m.fl.
Slaget om Tenaru
Slaget om Tenaru, noen ganger kalt slaget om Ilu River eller slaget om Alligator Creek, fant sted 21. august 1942 på øyen Guadalcanal, og var et landslag i stillehavsfelttoget under andre verdenskrig, mellom den keiserlige japanske hæren og allierte (hovedsakelig United States Marines) landstryrker. Slaget var et ledd i den første store japanske landoffensiven under Guadalcanalfeltoget.
I slaget drev U.S. Marines, under sin øverstkommanderende amerikanske generalmajor Alexander Vandegrift, tilbake et angrep fra "Ichiki"-regimentet, som var under kommando av den japanske oberst Kiyonao Ichiki. Marinesoldatene forsvarte Lunga frontavsnitt, som dekket Henderson Field som var inntatt av de allierte etter landssetingen på Guadalcanal i 7. august. Ichikis enhet ble sent til Guadalcanal som svar på de alliertes landsetting med oppdrag om å gjeninnta flyplassen og drive de allierte styrkene vekk fra øyen.